paragraph_text: Sonic X je japanski anime napravljen prema poznatoj igrici za konzolu SEGE Sonic the Hedgehog, koju su producirali TMS Entertainment. Ima 52 epizode te se počeo prikazivati 6. travnja 2003., a završio prikazivati 28. ožujka 2004. na japanskoj mreži TV Tokyo. Sljedećih 26 epizoda se prikazivalo u regijama kao što su Sjedinjene Američke Države (gdje su epizode lokalizirali 4Kids Entertainment), Europa i Bliski istok od 2005. do 2006. Sonic X se emitirao 2004. na hrvatskoj televiziji Nova TV sinkroniziran na engleskom s hrvatskim titlovima i prevedenim imenima likova.